CELEX: 32020R0375
Language: mt
Date: 2020-03-02 00:00:00
Title: Regolament ta’ Implimentazzjoni tal-Kummissjoni (UE) 2020/375 tat-2 ta’ Marzu 2020 li japprova emendi għall-ispeċifikazzjoni tal-prodott għal Denominazzjoni ta’ Oriġini Protetta jew għal Indikazzjoni Ġeografika Protetta (“Priorat/Priorato” (DOP))

6.3.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 69/1
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/375
         tat-2 ta’ Marzu 2020
         li japprova emendi għall-ispeċifikazzjoni tal-prodott għal Denominazzjoni ta’ Oriġini Protetta jew għal Indikazzjoni Ġeografika Protetta (“Priorat/Priorato” (DOP))
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 99 tiegħu,
         Billi:
         
                     (1)
                  
                  
                     Il-Kummissjoni eżaminat l-applikazzjoni għall-approvazzjoni ta’ emenda għall-ispeċifikazzjoni tal-prodott għad-Denominazzjoni ta’ Oriġini Protetta “Priorat/Priorato” li bagħtet Spanja skont l-Artikolu 105 tar-Regolament (UE) Nru 1308/2013.
                  
               
                     (2)
                  
                  
                     Il-Kummissjoni ppubblikat l-applikazzjoni għall-approvazzjoni tal-emendi għall-ispeċifikazzjoni tal-prodott f’Il-Ġurnal Uffiċjali tal-Unjoni Ewropea, kif meħtieġ mill-Artikolu 97(3) tar-Regolament (UE) Nru 1308/2013 (2).
                  
               
                     (3)
                  
                  
                     Il-Kummissjoni ma rċeviet ebda dikjarazzjoni ta’ oppożizzjoni skont l-Artikolu 98 tar-Regolament (UE) Nru 1308/2013.
                  
               
                     (4)
                  
                  
                     Għalhekk, jenħtieġ li l-emendi għall-ispeċifikazzjoni tal-prodott jiġu approvati skont l-Artikolu 99 tar-Regolament (UE) Nru 1308/2013.
                  
               
                     (5)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
                  
               ADOTTAT DAN IR-REGOLAMENT:
         
            Artikolu 1
            L-emendi għall-ispeċifikazzjoni tal-prodott ippubblikata f’Il-Ġurnal Uffiċjali tal-Unjoni Ewropea li tikkonċerna l-isem “Priorat/Priorato” (DOP) huma approvati.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-2 ta’ Marzu 2020.
            
               
                  Għall-Kummissjoni
               
               
                  F’isem il-President
               
               Janusz WOJCIECHOWSKI
               
                  Membru tal-Kummissjoni
               
            
         
         
            (1)  ĠU L 347, 20.12.2013, p. 671.
         
            (2)  ĠU C 316, 20.9.2019, p. 10.